A hívatlan vendégek fejszével és asztallábakkal érkeztek.

A Marcali Rendőrkapitányságon egy helyi férfi 2018. augusztus 7-én feljelentést tett, arról, hogy aznap dél körül négy férfi megjelent a házuk előtt és fejszével, valamint asztallábakkal felszerelkezve bementek az udvarára, ahol egy korábbi nézeteltérés miatt megfenyegetőztek.

Az eset tettlegességig nem fajult, az elkövetők szóváltást követően távoztak az ingatlanról.

A rendőrök az adatgyűjtést követően pár órán belül elfogták és a rendőrkapitányságra előállították a gadányi, a kelevízi és a két marcali lakost, akiket felfegyverkezve elkövetett magánlaksértés bűntett elkövetésének megalapozott gyanúja miatt gyanúsítottként hallgattak ki.